Universitetet i Zürich

Universitetet i Zürich (tysk: Universität Zürich, latin: Universitas Turicensis) i Zürich er Sveits’ største universitet med over 26 000 studenter. Universitetet ble opprettet den 29. april 1833. I dag tilbyr universitetet studier i kunst, økonomi, jus, medisin, naturvitenskap, teologi og veterinærmedisin.

 Historie 
Universitetet i Zürich ble grunnlagt den 29. april 1833,«Dies academicus» . UiZ. 5. august 2009.
da de eksisterende fakultetene i teologi (opprettet av Ulrich Zwingli i 1525), jus og medisin ble slått sammen med et nytt fakultet i filosofi. Det var det første universitetet i Europa som ble opprettet av en stat, framfor en monark eller kirke. Universitetet tillot også kvinner å overvære filosofiforelesningene fra 1847, og tillot den første kvinnelige doktorgradsstudent i 1866. Fakultet for veterinærmedisin ble lagt til i 1901, det eldste fakultet av denne art i verden. I 1914 flyttet universitetet til nye lokaler ved Rämistrasse 71, som var designet av arkitekt Karl Moser.Universitetet i Zürich har hatt flere Nobelprisvinnere, blant annet Albert Einstein, Röntgen, etc. Ganz, Michael T.; Stucki, Heinzpeter (2008): History in brief , UiZ 

Universitetet er i dag spredt over hele byen Zürich. Det er flere biblioteker tilgjengelig for universitetets medlemmer, inkludert ETH-biblioteket, Zürichs sentrale bibliotek, med en bokbase på over fem millioner titler. Universitetet i Zürich (4. april): Stadt Zürich  (Map). 1:1000.
Instituttet og Museet for medisinens historie er en del av universitetet. Nettsted for Instituttet og Museet for medisinens historie, UiZ
Undervisningen foregår på standard tysk og, i økende grad, på engelsk.

 Nobelpristakere 

Et antall Nobelpristakere har enten studert eller undervist ved Universitetet i Zürich.

 Alumner 
 Wilhelm Röntgen (fysikk 1901); arbeidet også ved fakultetet
 Carl Spitteler (litteratur 1919)
 Albert Einstein (fysikk 1921); arbeidet også ved fakultetet
 Walter Hess (medisin 1949); arbeidet også ved fakultetet

 Fakulteter 
 Theodor Mommsen (litteratur 1902)
 Alfred Werner (kjemi 1913)
 Max von Laue (fysikk 1914)
 Albert Einstein (fysikk 1921)
 Erwin Schrödinger (fysikk 1933)
 Peter Debye (kjemi 1936)
 Paul Karrer (kjemi 1937)
 Lavoslav Ružička (kjemi 1939)
 Walter Hess (medisin 1949)
 Karl Alexander Müller (fysikk 1987)
 Rolf M. Zinkernagel (medisin 1996)

 Referanser 

 Eksterne lenker 
  (tysk)
  (engelsk)
 Om universitetet (tysk)
 Om universitetet  (engelsk)

Kategori:Universitetet i Zürich
Kategori:Utdanningsinstitusjoner etablert i 1833